open-index/open-wikipedia-markdown huggingface dataset:
Marcus Miller

**Marcus Miller** (egentlig **William Henry Marcus Miller, Jr.**; født 14. juni 1959 i Brooklyn, New York) er en amerikansk jazz-komponist, produsent og multi-instrumentalist. Han er mest kjent som bassgitarist.

Marcus Miller vokste opp i Jamaica i bydelen Queens i en meget musikalsk familie. I 15-årsalderen ble han profesjonell bassist. Han ble med på turneer som bassist fra 16-årsalderen med Lenny White Band. Han arbeidet som studiomusiker og har medvirket på over 1500 plater.

I rundt 15 år arbeidet han som "session-musiker", noe som ga ham muligheten til å observere bandledere på nært hold og lære av dem. I denne perioden skrev han også flere arrangementer og var produsent på flere plateinnspillinger. Han var medlem av Saturday Night Live-bandet fra 1978 til 1979. Han skrev introen på Aretha Franklins *I Wanna Make It Up To You*. Han har spilt bassgitar på over 500 innspillinger, blant annet for Luther Vandross, Grover Washington Jr., Roberta Flack, Carly Simon, McCoy Tyner, Bryan Ferry og Billy Idol. 

Som komponist og produsent produserte Miller *Tutu* for Miles Davis, inkludert tittelsangen – et verk som definerte Davis’s karriere sent på 1980-tallet. Han komponerte *Chicago Song* for David Sanborn og var med-komponist på *Til My Baby Comes Home*, *It's Over Now*, *For You to Love* og *Power of Love* for Luther Vandross. 

I 1990-årene begynte Miller å produsere egne innspillinger og satte sammen band for å utnytte turneringsmulighetene. 

Miller har i dag sitt eget band der medlemmene har skiftet noe over år. I 1997 samlet han markante artister i bandet Legends, med Eric Clapton (gitarer og vokal), Joe Sample (piano), David Sanborn (alto sax) og Steve Gadd (trommer).

De senere år har Marcus Miller hatt med seg blant andre Federico Gonzalez Peña (piano, keyboard) og Alex Han (sax) og turnert Europa og andre deler av verden. Dette samarbeidet har også resultert i plateutgivelsene *Tutu Revisited* og *Renaissance*. 

## Priser og æresbevisninger
Marcus Miller vant tre år på rad prisen «Most Valuable Player», som utdeles av National Academy of Recording Arts and Sciences (NARAS) til studiomusikere. Deretter fikk han status som «player emeritus» og kunne ikke lenger nomineres til denne utmerkelsen.

Miller har vunnet en rekke Grammy Awards som produsent for Miles Davis, Luther Vandross, David Sanborn, Bob James, Chaka Khan og Wayne Shorter. Han vant en Grammy Award for beste R&B låt i 1992, for Luther Vandross’ *Power of Love*. I 2001 vant han en Grammy for «Best Contemporary Jazz Album» for sitt syvende solo instrumentalalbum *M2*. I 2015 fikk han en Grammy for «Best Contemporary Instrumental Album» for platen *Afrodeezia*.

I 2012 ble Miller utnevnt av UNESCO til «Artist for Peace», og begynte sitt virke til støtte for UNESCOs «Slave Route Project».

## Referanser


## Eksterne lenker
* 
* 
* 
*
Louis Nirenberg

**Louis Nirenberg** (1925–2020) var en kanadisk-amerikansk matematiker som ga vesentlige bidrag til partielle differensialligninger.

I 1959 ble han tildelt Bôcherprisen, i 1982 Crafoordprisen, i 1994 Leroy P. Steele-prisen og i 1995 National Medal of Science. I 2015 ble han tildelt Abelprisen «for slående og fruktbare bidrag til teorien for ikke-lineære partielle differensialligninger og deres anvendelser i geometrisk analyse».

## Referanser


## Eksterne lenker
* Mest siterte artikler i Google Scholar
* abelprisen.no Louis Nirenberg
Mons Søviks plass (Oslo)

**Mons Søviks plass** er på Lofthus i Oslo, på grensen mellom bydel Nordre Aker og bydel Bjerke. Den ligger der Frennings vei, Ymers vei, Sophus Aars' vei, Årrundveien og Kildeveien møtes. Veien her er sperret med bom som bare slipper busstrafikk igjennom, og rett ved bommen er Lofthus bussholdeplass. Stedet fremstår ikke som noen egentlig plass. Med velvilje kan svingene øst og vest for bommen sies å være utvidelser av de respektive veiene. Skiltingen er på grøntarealet  sør for bommen og bussholdeplassen.

Plassen fikk navn i 1958 etter lærer Mons Søvik (1876–1955), som stiftet Lofthus hageby.

Ingen hus har adresse knyttet til plassen.

## Referanser


## Kilder
* 

## Eksterne lenker
* Statens kartverk om Mons Søviks plass
* Speider.net om Oslos plasser
Onychosophrops

***Onychosophrops*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, mørkbrune oldenborrer.

## Utbredelse
Slekten er utbredt i Sørøst-Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Onychosophrops* Frey, 1972
******** *[[Onychosophrops brevisetosa]]* Frey, 1972 - Kina
******** *[[Onychosophrops holosetosa]]* Nomura, 1977 - Taiwan, sørlige Kina
******** *[[Onychosophrops jettmari]]* (Petrovitz, 1961)

## Eksterne lenker
* 
* Bilde av ''Onychosophrops holosetosa''
Dinarobina

***Dinarobina*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore (23-26 millimeter), gulbrune oldenborrer. Kroppen er bredest nær bakkanten. Antennene har en klubbe med ganske lange blader (lameller).

## Levevis
Artene kan finnes i sukkerrør-plantasjer, der de kan bli meget tallrike og gjøre en del skade. Larvene utvikler seg i jorda, utviklingen tar to år. De voksne er nattaktive og lever bare 15-20 dager. Begge artene blir parasittert av en endemisk art av dolkvepser (Scoliidae).

## Utbredelse
Slekten er endemisk for Mauritius.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Dinarobina* Lacroix, 1989
******** *[[Dinarobina gravis]]* (Arrow, 1919)
******** *[[Dinarobina pallens]]* (Arrow, 1919)

## Kilder
* Beetles of Mauritius - ''Dinarobina pallens''
* Beskrivelse av slekten (på fransk)

## Eksterne lenker
*
Ulvebarn

**Ulvebarna** (tysk: *Wolfskinder*) var et navn som ble gitt til en gruppe foreldreløse tyske barn på slutten av andre verdenskrig i Øst-Preussen.
Sionistunionen

**Sionistunionen** er en sentrum-venstre-allianse i Israel, som består av Det israelske arbeiderpartiet og Hatnuah. Unionen ble erklært i desember 2014 og stilte til valg i 2015, hvor den fikk 18,67 prosent av stemmene, og dermed ble landets nest største parti, men tapte mot Netanyahus høyreparti, Likud. Den ledes av Isaac Herzog og Tzipi Livni.

Sionistunionen, som ønsker en tostatsløsning, ønsker å framforhandle en avtale med Palestina og avslutte Midtøsten-konflikten. Innenrikspolitisk er viktige saker for unionen å redusere levekostnadene, forbedre den økonomiske situasjonen og redusere forskjellene mellom de fattige og rike. Partiet ønsker også et større fokus på miljøsaker. 

## Referanser


## Eksterne lenker
* 
*
Velázquez (Uruguay)

**Velázquez** er en by i Rocha-departementet i det sørøstlige Uruguay. Byen har 1 022 innbyggere. 

## Historie
Velázquez ble grunnlagt i 20. mai 1911 av Luciano Velázquez.

## Befolkning
Velázquez har 1 022 innbyggere *(beregning 2011)*.

Kilde:

## Transport
 Ruta 15 forbinder Velázquez med Cebollatí og La Paloma.

## Referanser


## Eksterne lenker
* Kart over Velázquez
* "VILLA VELÁZQUEZ · Rocha - Uruguay www.rochatotal.com (spansk)
Catrachia

***Catrachia*** er en slekt biller som hører til gruppen oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, mørke, blanke, avlange oldenborrer. Antennene består av ni ledd med en tre-leddet klubbe.

## Utbredelse
Gruppen er utbredt i Mellom-Amerika (Honduras og Nicaragua).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Catrachia* Coca-Abia & Robbins, 2006
******** *[[Catrachia mariana]]* Coca-Abia & Robbins, 2006
******** *[[Catrachia nica]]* Coca-Abia & Robbins, 2006

## Kilder
* M.M. Coca-Abia & P.S. Robbins (2006) Taxonomy and phylogeny of a new Central American beetle genus: *Catrachia* (Coleoptera: Scarabaeidae).
*Rev. Biol. Trop*. 54(2): 519-529. http://www.ots.ac.cr/rbt/attachments/volumes/vol54-2/27-COCA-Catrachia.pdf

## Eksterne lenker
*
Atysilla

***Atysilla*** er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).

## Levevis
Larvene lever i jorda der de eter på røtter.

## Utbredelse
Én art lever i Etiopia og én i Kamerun, de øvrige er utbredt fra den Den demokratiske republikken Kongo og sørover i Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Schizonychini 
******* Slekten *Atysilla* Strand, 1942
******** *[[Atysilla ampullata]]* (Burgeon, 1946)
******** *[[Atysilla bredoi]]* (Burgeon, 1946)
******** *[[Atysilla corrosa]]* (Burmeister, 1855)
******** *[[Atysilla dartevellei]]* (Burgeon, 1946)
******** *[[Atysilla diluta]]* (Quedenfeldt, 1884)
******** *[[Atysilla fallax]]* (Péringuey, 1904)
******** *[[Atysilla glabra]]* (Kolbe, 1894)
******** *[[Atysilla humilis]]* (Péringuey, 1904)
******** *[[Atysilla hybrida]]* (Péringuey, 1904)
******** *[[Atysilla infans]]* (Péringuey, 1904)
******** *[[Atysilla inscita]]* (Péringuey, 1904)
******** *[[Atysilla inverta]]* (Péringuey, 1904)
******** *[[Atysilla lefevrei]]* (Burgeon, 1946)
******** *[[Atysilla ovatula]]* (Brenske, 1898)
******** *[[Atysilla samenensis]]* (Reiche, 1849)
******** *[[Atysilla simplex]]* (Péringuey, 1904)
******** *[[Atysilla soror]]* (Burgeon, 1946)
******** *[[Atysilla straminea]]* (Péringuey, 1904)
******** *[[Atysilla tarsalis]]* (Moser, 1917)
******** *[[Atysilla verhulsti]]* (Burgeon, 1946)
******** *[[Atysilla vrydaghi]]* (Burgeon, 1946)
******** *[[Atysilla wittei]]* (Burgeon, 1946)

## Eksterne lenker
*
Ferjesambandet Stavanger–Vassøy

Ferjesambandet **Stavanger–Vassøy** forbinder Jorenholmen gamle ferjekai i Stavanger med Vassøy, det er del av fylkesvei 4568 i Rogaland. Strekningen driftes av L. Rødne & Sønner AS.

Overfartstiden er 20 minutter over en strekning på 4,4&nbsp;km, den blir betjent av ferjen MF «Rygerbuen» med 17 avganger daglig i hver retning om hverdagen.

## Referanser
Ferjesambandet Haugesund–Utsira

Ferjesambandet **Haugesund–Utsira** forbinder Garpaskjær Ferjekai i Haugesund med Utsira, som er del av fylkesvei 4854 i Rogaland. Strekningen driftes av Rutebåten Utsira AS. Anløpskaien på Utsira er normalt Nordevågen, med Sørevågen som alternativ dersom værforhold eller frakt av last gjør det påkrevet.

Overfartstiden er 70 minutter over en strekning på 26,5–27,2 km, som blir betjent av MS «Utsira».

## Referanser

## Eksterne lenker
*
Den prøyssiske armé

**Den kongelige prøyssiske armé** (tysk: *Königlich Preußische Armee*) var kongeriket Preussens hær. Den var viktig i utviklingen av Brandenburg-Preussen til en europeisk stormakt.

Den prøyssiske armé hadde sine røtter i kjernen av leiesoldatstyrkene til Brandenburg under Trettiårskrigen. Kurfyrste Fredrik Vilhelm av Brandenburg utviklet denne styrken til en stående armé, mens kong Fredrik Vilhelm I av Preussen økte størrelsen på hæren drastisk. Kong Fredrik II av Preussen ledet de disiplinerte styrkene til seier under de schlesiske kriger på 1700-tallet, og styrket Kongeriket Preussens renommé og prestisje i Europa. 

Hæren var utdatert ved starten av Napoleonskrigene, og Preussen ble beseiret av Det første franske keiserdømme i den fjerde koalisjonskrigen. Under Gerhard von Scharnhorst begynte prøyssiske reformister å modernisere den prøyssiske hæren, noe som bidro til Napoléon Bonapartes fall i den sjette koalisjonskrigen. Konservative stagget moderniseringen, og hæren ble et bolverk for det konservative prøyssiske styre.

Den prøyssiske armé opplevde suksess på 1800-tallet mot Danmark i den andre slesvigske krig, mot Østerrike i den østerriksk-prøyssiske krig, og mot Frankrike i den fransk-prøyssiske krig, noe som gjorde at Preussen samlet de tyske statene og dannet et forent tysk keiserrike i 1871. Den prøyssiske armé dannet kjernen av Den keiserlige tyske armé, noe som ble erstatt av *[[Reichswehr]]* etter Keiserriket Tysklands tap i første verdenskrig.

Den prøyssiske armé var kjent for sin styrke, og Preussen ble ansett som en sterkt militarisert stat. Mirabeau bemerket at «Preussen, er ikke en stat med en hær, men en hær med en stat». Denne sterke militærtradisjonen gjorde at den relativt lille staten utviklet seg til stormakt, og prøyssisk militærtradisjon kom til å prege det tyske forsvaret helt frem til andre verdenskrig.

## Distinksjoner 1914



## Referanser
Operasjon Cerberus

**Operasjon Cerberus**, kjent som ***«The Channel Dash»*** i Storbritannia, var en stor sjøtrefning under andre verdenskrig, hvor en tysk Kriegsmarine-skvadron bestående av begge slagskipene i Scharnhorst-klassen - «Gneisenau» og «Scharnhorst» -  og den tunge krysseren «Prinz Eugen» med eskorter, utførte en blokade og seilet vellykket fra Brest i Bretagne til sine hjembaser i Tyskland via Den engelske kanal. Operasjonen ble beordret av to grunner: Brest var for nær britiske flys rekkevidde og hadde blitt utsatt, samtidig som det ville være enklere å angripe nord&shy;atlantiske konvoier, som ga Sovjetunionen essensiell hjelp, fra baser lengre nord.

Den 11. februar 1942 dro Kriegsmarineskipene fra Brest klokken 21.14 og da de nærmet seg Doverstredet hadde de unngått oppdagelse i over 12 timer. Da flåten passerte stredet og seilte videre mot Nordsjøen avskar britiske styrker; Royal Air Force, Fleet Air Arm og kystartilleri angrep den tyske flåten. Angrepene og bombardementene var ikke vellykket, og innen 13. februar hadde alle skipene fullført reisen. I støtte til aksjonen iverksatte Luftwaffe Operasjon Donnerkeil for å sikre luftherredømme over skipene.

Den tyske operasjonen var vellykket, men uansett fordelaktig for Storbritannia; De tre sterke skipene var nå låst fast øst for Storbritannia hvor de ikke kunne delta i slaget om Atlanterhavet. Kriegsmarines leder Admiral Raeder hevdet at tyskerne hadde vunnet en taktisk seier, men lidd et strategisk nederlag. Roosevelt selv kontaktet Churchill for å gratulere han med hendelsen.

Operasjon Cerberus er fortsatt den eneste gangen siden De anglo-nederlandske kriger at krigsskip fiendtlige mot Storbritannia har klart å krysse Den engelske kanal.

## Se også
* Slaget om Storbritannia
## Referanser
Tennålsgevær

**Tennålsgeværet** (tysk: *Zündnadelsgewehr*) var en type bakladet rifle, kjent for å være det fremste mest moderne infanterivåpenet da det ble introdusert i den i Den prøyssiske armé. Våpenet ble utviklet av Johann Nikolaus von Dreyse, og prøysserne tok det inn i tjeneste som «*leichtes Perkussionsgewehr Model 1841*» i 1841.

## Utvikling
Navnet var for å skjule den innovative nye mekanikken våpenet brukte. Navnet tennålsgevær kommer fra det nåleliknende tennstemplet som blir drevet gjennom papirhylsen av slagfjæren for å antenne tennhetten bak prosjektilet. Selve patronen var av papir satt inn med salpeter, som brant opp i kammeret, og er et tidlig eksempel på hylseløs ammunisjon. Fenghetta satt ved basis av prosjektilet og fulgte med dette ut når skuddet gikk av, slik at kammeret var tomt etter avfyring.

Riflen var våpensmeden Johann Nikolaus von Dreyses (1787–1867) oppfinnelse og han begynte i 1824 å utføre flere eksperimenter som kulminerte i det endelige geværet i 1836. Dreyse ble adlet i 1864.

## Tennålgeværet i bruk
Dreyses design var den første bakladete riflen som brukte sylinderlås for å åpne og lukke kammeret, og ble gjort ved å snu og dra hevarmen. Bakladere har en taktisk fordel på slagmarken mot fiender som brukte forladere. Skuddtakten til tennålgeværet var høyere, og fienden måtte måtte stå mens de ladet. Mekanismen tillot (som andre bakladermekanismer) de prøyssiske soldatene å ligge mens de ladet. Dette var en av flere momenter som bidro til prøyssisk seier i den andre slesvigske krig mot Danmark i 1864. 

Etter hvert som bakladere ble vanligere i Europas hærer på 1860- og 70-tallet viste Dreyses konstruksjon sine svakheter. Kalliberet var stort og gav geværet en kraftig rekyl og begrenset rekkevidde. Selv om mekanismen var godt konstruert, gjorde mangelen på en fast patronhylse at det ikke var noe gasstett segl mellom kammer og sluttstykke, slik at kruttgass slapp ut rett foran fjeset til skytteren i avfyringsøyeblikket. Særlig i den fransk-prøyssiske krig (1870-1871) viste tennålgeværet seg underlegne det tilsvarende franske Chassepot-geværet. Dette var en 11 mm sylinderlåsrifle med tennålmekanisme, men med forbedringer som gjorde at prøysserne faset ut sine gamle geværer for godt. I 1871 ble Dreyses mekanisme erstattet av Gewehr 71, en enkeltskudds sylinderlåsrifle med konvensjonelle patroner i 11 mm kaliber.

## Referanser
Studentparlamentet ved Høgskolen i Sør-Trøndelag

**Studentparlamentet ved Høgskolen i Sør-Trøndelag** var  det øverste tillitsvalgte organet for studenter ved Høgskolen i Sør-Trøndelag.

Studentparlamentet skulle sørge for at studentenes interesser ble ivaretatt i SiT, Trondheim kommune og Kunnskapsdepartementet. Studentparlamentet samarbeidet med de ulike studentutvalgene ved avdelingene på HiST og de andre studentorganisasjonene i Trondheim. De jobbet også opp mot Norsk Studentorganisasjon.

Studentparlamentet besto av 17 valgte representanter fra alle avdelingene ved høgskolen, samt en leder og en nestleder på heltid. Representantene ble valgt av studentene ved deres egne avdelinger og satt for ett kalenderår, fra 1. januar. Heltidslederne satt fra Juli til Juni.

Studentparlamentet hadde et arbeidsutvalg bestående av leder, nestleder, og tre medlemer som hadde ansvaret for fagpolitikk, internasjonalisering og velferdspolitikk. De tre medlemmene ble valgt av og blant de 17 representantene.

Studentparlamentet ble lagt ned i 2016, som en konsekvens at at Høgskolen i Sør-Trøndelag funsjonerte med NTNU.
Gymnogaster

***Gymnogaster*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.

## Utseende
En middelsstor, avlang, gulbrun oldenborre, ikke påfallende hårete.

## Utbredelse
Arten lever på øya Réunion i Det indiske hav.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Gymnogaster* Blanchard, 1851
******** *[[Gymnogaster buphthalma]]* Blanchard, 1851

## Eksterne lenker
* 
* Tegning av arten
Sverre Ruud

**Sverre Ruud** (1908–1986) var en norsk skihopper. 

Sverre var den mellomste av tre brødre Ruud i Strømmen: Henrik f. 1906, Sverre f. 1908 og Asbjørn f. 1915. Faren hadde lenge et verksted i Lerdalsgaten 20 hvor han produserte møbler og annet. Før krigen jobbet alle brødrene på Splitkeinfabrikken i Oslo, og i 1940 gikk de sammen om å produsere ski i farens verksted i Lerdalsgaten.

Sverre var en meget uredd hoppertype, han satte utfor uten tanke på at noe kunne være farlig. I Holmenkollens spesialhopprenn i 1933 ledet han etter første omgang, men endte til slutt på tredjeplass. Året etter slo han hele Kongsbergeliten da han vant et landsrenn i Hannibalbakken.

## Referanser
Philippine Airlines Flight 137

**Philippine Airlines Flight 137** (**PR137**/**PAL137**) var en innenriksflyvning som ble operert av Philippine Airlines, det nasjonale flyselskapet på Filippinene, mellom Ninoy Aquino internasjonale lufthavn i Manila og Bacolod lufthavn i Bacolod. Den 22. mars 1998 kl. 19.41 lokal tid inntraff en ulykke da flyet som ble benyttet på ruten, et Airbus A320-214, kjørte av rullebanen, gjennom et sikkerhetsgjerde og over en liten elv under landing i Bacolod. Ingen av de 130 personene om bord i flyet omkom i ulykken, men tre mennesker på bakken ble drept da flyet pløyde inn i et boligområde ved flyplassen. Dette var det sjette Airbus A320-flyet som gikk tapt på mindre enn ti år. 

Flyet, en Airbus A320-214-maskin med registreringsnummer RP-C3222, tok ikke fyr, men ble påført store skader og måtte avskrives. Det hadde hatt sin første prøveflyvning i 1997 og vært i tjeneste for Philippine Airlines i knapt tre måneder før ulykken. Flymaskinen hadde fullført 1&nbsp;224 timer fordelt på 1&nbsp;072 sykluser av avganger og landinger. 

Ulykkesårsaken ble funnet å være pilotfeil. Pilotene gjorde feil ved valg av en innstilling på flyets datamaskiner, noe som forhindret motorkraft fra å bli redusert til tomgang ved landing. Videre hindret dette valget reversering av motorene og spoilere fra å bli brukt. Pilotene skrudde til slutt av den motoren dette gjaldt og satte på bremsene, men hard oppbremsing var ikke nok til å hindre at flyet gikk tom for rullebane å stoppe på. 

## Se også
*TAM Airlines Flight 3054

## Referanser


## Eksterne lenker
* Endelig ulykkesrapport() 
* Beskrivelse av ulykken – Aviation Safety Network
Holocnemus

***Holocnemus*** er en slekt av edderkopper som hører til gruppen langbeinedderkopper i den store gruppen Araneomorphae. Slekten omfatter 4 arter: *[[Holocnemus caudatus|H. caudatus]]*, *[[Holocnemus hispanicus|H. hispanicus]]*, *[[Holocnemus pluchei|H. pluchei]]* og ''H. aurouxi

## Utbredelse
Arten er utbredt i Europa og Afrika.

## Referanser


## Eksterne lenker
*
Måneformørkelsen 24. april 2005

En **penumbral [[måneformørkelse]]** fant sted 24. april 2005, den første av to måneformørkelser i 2005.

## Synlighet

## Relaterte formørkelser

### Måneformørkelse 2002-2005
Den er den siste av fire måneårssykluser, som gjentas hver 354. dag.

### Metons syklus
Denne formørkelsen er den siste av fire måneformørkelser i Metons syklus på den samme datoen, 23.-24. april, hver atskilt av 19 år.

## Se også
* Liste over måneformørkelser og Liste over måneformørkelser i det 21. århundre
* Måneformørkelsen i mai 2003
* Måneformørkelsen i november 2003
* Måneformørkelsen i mai 2004
* :File:2005-04-24 Lunar Eclipse Sketch.gif Kart

## Eksterne lenker
* Sarossyklus 141
* 
* Foto
Robert Greiner

**Robert Greiner** (født 1971) er tidligere journalist i NRK og forfatter.

I 2014 ga han ut boka *Nordnorske vinnerskaller – slik tok de verden*, som handler om nordlendinger som har gjort karriere i utlandet. Han har også vært politisk rådgiver for Arbeiderpartiet.

I 2017 skrev han nyttårstalen til daværende sametingspresident Vibeke Larsen. Talen var samme år blant temaene i norskeksamen for avgangselever i videregående skole. 

Greiner er opprinnelig fra Bevkop i Porsanger kommune.

## Bibliografi
* 2014 *Nordnorske vinnerskaller – slik tok de verden* 

## Referanser


## Eksterne lenker
* iFinnmark – Vinnerskaller respekterer flerkulturellhet
* NRK Sápmi – Vi utnytter ikke potensialet i Disney-klassikeren Frozen
Solformørkelsen 8. april 2005

En total solformørkelse fant sted 8. april 2005. En solformørkelse oppstår når månen passerer mellom jorda og sola, og dermed totalt eller delvis skygger for bildet av sola. En total solformørkelse oppstår når månens tilsynelatende diameter er større enn solas, og månen blokkerer alt direkte sollys, og gjør dagen til mørke. Totaliteten oppstår i et smalt bånd langs jordas overflate, med den partielle (delvise) solformørkelsen synlig over et omliggende område, tusenvis av kilometer bredt. 

Denne formørkelsen er en hybridformørkelse, en smal total formørkelse, og som begynner og slutter som en ringformet formørkelse.

Den var synlig innenfor en smal korridor i Stillehavet. 
Formørkelsens sti startet sør for New Zealand og krysset Stillehavet i en diagonal sti og sluttet i den ytterste nordvestre delen av Sør-Amerika.

## Bilder

Animert sti

## Eksterne lenker
* 
* Hybridsolformørkelsen 8. april 2005 (NASA.gov)
* Google-kart

**Fotografier:**
* Prof. Druckmüllers nettsted med fotografier av formørkelser. South Pacific (MV Discovery)
* Prof. Druckmüllers nettsted med fotografier av formørkelser. Pacific (MV Galapagos Legend)
* Spaceweather.com formørkelsesgalleri
* APOD 4/11/2005, Clouds, Plane, Sun, Eclipse, North Carolina, USA
Sjøuhyre

**Sjøuhyre** og **havmonster** brukes i mytologi, folketro og litteratur om ulike typer oppdiktede, farlige skapninger som lever i havet. Det finnes fortellinger fra store deler av verden om overnaturlige monstre og fabeldyr i sjøen. Sjøuhyrer beskrives ofte som enormt store. I norsk tradisjon er det blant annet forestillinger om sjøormer. 

## Eksempler

### I mytologi og folketro
* Hafgufa, kjempestort sjøuhyre eller gigantisk hval («kjempefisk») omtalt i norrøn litteratur
* Hydra («Uhyret fra Lerna»), kjempestort sjøuhyre med ni hoder i gresk mytologi
* Iku-Turso, sjøuhyre i finsk mytologi, i form av en kolossal blekksprut eller hvalross
* Kharybdis, sjøuhyre i gresk mytologi som skaper en livsfarlig malstrøm
* Krake, stort sjøuhyre («trollhval») i nordisk tradisjon, i blant tolket som en enorm hval eller blekksprut
* Leviatan, ondt sjøuhyre som i jødisk mytologi og diktning blir tuktet av Gud
* Margyge, kvinnelig havuhyre i norrøn mytologi
* Midgardsormen (Jørmungandr), et fryktelig sjøuhyre i nordisk mytologi som ligger på bunnen av verdenshavet i en ring omkring alle land
* Ryujin, havgud som forbindes med tidevann og uvær i japansk mytologi
* Sjøhest (havhest, hippokamp)
* Sjøorm, kjempeslange eller orm som ifølge gamle sagn lever i innsjøer eller i havet
* Skylla, sekshodet sjøuhyre i gresk mytologi 
* Tiamat, kvinnelig saltvannsmonster i mesopotamisk mytologi
* Umibōzu, havånd som kantrer båter i japansk mytologi

### I fortellinger, populærkultur og kryptozoologi

Sjøuhyrer blir også beskrevet i eventyr, fortellinger, populærkultur og kryptozoologi. Blant annet har den svenske biskopen Olaus Magnus flere fantasifulle skildringer av nordiske havmonstre i *[[Carta Marina]]* fra 1539, et illustrert kart over Norden og havområdene omkring, og *[[De nordiske folkenes historie]]* fra 1555. I nyere tid kan sjøuhyre omfatte alt fra den hvite hvalen i Herman Melvilles roman *[[Moby Dick]]* fra 1851 til gigantiske dragemonstre i fantasiuniverset rundt filmene om Godzilla fra 1954 og framover.


Fil:Carta Marina Orca.jpg|Detalj fra Olaus Magnus' «Carta Marina» fra 1539 der karttegneren framstiller en hval (*balena* på latin) som blir angrepet av spekkhoggere (*orca*) i de nordlige havdypene ved sagnøya Thule (*Tile*). 
File:Münster Thier 2.jpg|Tysk plansje av ulike sjøuhyrer (*Meerwunder*) fra omkring 1544, samlet fra Carta Marina, Olaus Magnus' illustrerte kart over Norden fra 1539.
Fil:Hans Egede sea serpent 1734.jpg|Sjøorm rapportert av Hans Egede i 1734; det kan ha vært en kjempeblekksprut han så. 
Fil:Theodor Kittelsen - Sjøtrollet, 1887 (The Sea Troll).jpg|Eventyrtegneren Theodor Kittelsens «Sjøtrollet» fra 1887 viser en skapning som kan likne en draug, gjenferdet etter en druknet.


## Se også
* Havvette,  overnaturlig vesen (vette) som lever i havet
* Vannguddommer
* Monster
* Overnaturlig vesen
* Greske havguder

## Referanser


## Eksterne lenker
* 
* Digital blakopi av ''Mystiske skapninger'' (Gyldendal, 1992)
Korpåsen

**Korpåsen** er en liten ås ved Gullhella i Asker kommune, øst for den sørlige enden av Bondivann. Korp er et gammelt nordisk ord for ravn. Tidligere skal det ha hekket ravn i den bratte vestsiden av åsen, og også i de siste årene er denne store kråkefuglen sett på Korpåsen. Fra gammelt av lå Korpåsen under Blakstad hovedgård, som skogsterreng som ble brukt til beite, sanking, jakt og tømmerhogst. 

Korpåsen er om lag 152 meter over havet på det høyeste, og om lag 53 meter høyere enn Bondivann. Fra toppen av åsen er det utsikt til Borgen, Asker, Skaugum og Oslo i nord, fjorden og Nesoddlandet i øst og Gullhellaåsen og Vardåsen i sør og vest. Korpåsen består av sedimentære bergarter, i motsetning til Vardåsen som for en stor del består av vulkansk fjell. 

Den første Røykenveien gikk langs østsiden av åsen, fra Bondibru mot Eid gård og videre til Heggedal. Fra 1872 har en toglinje passert Korpåsen på vestsiden, opprinnelig som Drammensbanen. Etter at Lieråsen tunnel åpnet i 1973 ble denne linjen Spikkestadbanen, en lokalbane mellom Spikkestad og Asker. Mens Gullhellaåsen gradvis ble bebygget i årene etter at Gullhella stasjon åpnet i 1937, ble det ikke bygget på Korpåsen før etter år 2000. Da ble Nordre Gullhella boligfelt etablert, med sameiene Korpefaret, Korpåsen, Korpeplassen og Norddalplassen. 

De delene av åsen som fremdeles er ubebygde er kledt med skog, med mye furu, gran, eik og hassel. Skogen på åsen var helt siden middelalderen av stor verdi for Blakstad hovedgård, og skogen ble drevet hardt. Fra middelalderen ble ved fra skogen brukt til saltbrenning og kalkbrenning. Tømmer ble bragt ned til fjorden og solgt til norske og utenlandske handelsmenn. Etter at gården etablerte en oppgangssag nede i Blakstadelva på 1500-tallet, solgte gården også trelast. På 1700-tallet, da Korpåsen lå inn under sirkumferensen til Dikemark jernverk, ble det produsert trekull i kullmiler på åsen. Men etter at Blakstad hovedgård ble kjøpt av Akershus amt til etablering av Blakstad sykehus i 1904, har skogen etterhvert fått stå ganske urørt. Derfor står den nå høyere enn den har gjort på mange hundre år. 

## Litteratur
* Tor Chr. Bakken (red): *Budstikkas store Asker og Bærum-leksikon*, Kunnskapsforlaget 2008, ISBN 978-82-573-1534-4.
* Sigurd Engelstad: *Blakstad i Asker. Gården og slekten*, Oslo 1958
* Hans Chr. Mamen: *Et steg videre - Blakstad sykehus historie gjennom et hundreår*, Blakstad sykehus 1999, ISBN 82-92106-00-6
* Lars Thue: *Asker 1840-1980*, Universitetsforlaget 1984, ISBN 82-00-06345-3
* Halvard Torgersen: *Asker - Bidrag til bygdas gårdshistorie*, 2. utg., Grøndahl & Søn, Oslo 1941
Ulf Mårtensson

**Ulf Mårtensson** er en svensk tidligere fotballspiller. Mårtensson, som var spiss, spilte to kamper for Malmö FF i Allsvenskan i 1979.

## Referanser


## Litteratur
*
Rasmus Svensson

**Rasmus Svensson** (født 5. september 1971) er en svensk tidligere fotballspiller. Svensson, som var forsvarsspiller, spilte to kamper for Malmö FF i Allsvenskan i 1991.

## Referanser


## Litteratur
*

## Eksterne lenker
*
Johan Laursen

**Johan Laursen** (født 30. juni 1980) er en svensk tidligere fotballspiller. Laursen, som var midtbanespiller, spilte 17 kamper for Trelleborgs FF i Allsvenskan i 2004. Laursen har også spilt for både Trelleborgs FF og Malmö FF i Superettan.

Laursen la opp i 2005 for å satse på en karriere som pilot.

## Referanser


## Litteratur
* 

## Eksterne lenker
* «Johan Laursen», profil på SvFFs hjemmeside
Cocktailbær

**Cocktailbær** eller **marachinobær** er hermetiserte kirsebær. Navnet marachinobær kommer fra «Marasco-kirsebær», en art kirsebær kjent fra Dalmatia i dagens Kroatia. Maraschinobær brukes blant annet i cocktaildrikker og til kakepynt.


Fil:15-09-26-RalfR-WLC-0020.jpg
Fil:Tequila Sunrise (5084102035).jpg
Fil:Maraschino cherries.jpg


## Referanser


## Eksterne lenker
*
Muamet Asanovski

**Muamet Asanovski** (tyrkisk: *Muhammed Hasanoğlu*), (født 14. juli 1991 i Malmö) er en svensk fotballspiller. Asanovski er kantspiller eller offensiv midtbanespiller for Landskrona BoIS i Division 1. Asanovski spilte to kamper for Malmö FF i Allsvenskan fra 2009 til 2010.

## Klubbkarrière
Asanovski er en etnisk tyrker fra Makedonia. Er startet karrieren som ung spiller i Malmö FF, hvor han også fikk sin profesjonelle debut. Det ble 17. februar 2011 kjent at Asanovski hadde signert for danske Akademisk Boldklub.

Ängelholms FF kunne 31. august 2012 meddele på sine hjemmesider at Asanovski hadde signert for klubben. Han forlenget i desember samme år kontrakten til etter 2014-sesongen. Asanovski var 23. desember 2014 klar for Landskrona BoIS, som nettopp hadde rykket ned fra Superettan.

## Referanser


## Litteratur
* 

## Eksterne lenker
* 
* «Muamet Asanovski», profil på Landskrona BoIS' hjemmeside
Kjell Persson

**Kjell Persson** er en svensk tidligere fotballspiller. Persson, som var spiss, spilte en kamp og scoret to mål for Malmö FF i 1949/50-sesongen av Allsvenskan.

## Referanser


## Litteratur
*
Inge Blomberg

**Inge Blomberg** (født 5. oktober 1929, død 24. desember 2007) var en svensk fotballspiller. Blomberg, som var spiss, spilte en kamp og scoret to mål for Malmö FF i Allsvenskan i 1951. Blomberg spilte sammenlagt seks kamper for A-laget. Etter spillerkarrieren ble Blomberg talentspeider for klubben.

## Referanser


## Litteratur
*
Digipak

**Digipak** eller **Digi-Pak** (feilaktig skrevet **Digipack**) er et utbrettbart pappomslag (såkalt gatefold), som er ment å gi et mer eksklusivt album-preg for å minne om innpakningen av en vinyl-LP i miniatyr, eller den kan formes som en bok ved å stifte eller lime et hefte mot bretten.

Omslagene er mest bruk for CD-er, men også for DVD eller BD. Coveret er patentert av Atlas Holdings LLC Company under varemerket AGpregI-Shorewood i trademarkregisteret som **Digipak** .

## Beskrivelse
Digipak består av alt fra to sammenbrettede legg til tre, fire og flere sider som alle kan brettes sammen til et hendig A-6 format. Evt. gis omslagene noen ekstra centimeter mer i høyden for å følge størrelsen til de godt innarbeidede plastfuturalene til DVD-er. Disse spesialstørrelsene er ment å kunne identifiseres med DVD-enes keepcase, og blir gjerne omtalt som DVDigipak. Platene er enten satt fast i vanlige plastholdere (plastic trays), limt til innsiden av pappomslagene, eller de er, kanskje sammen med et tekst- og billedhefte, stukket inn mellom papplatene dersom hver enkelt sammenbrettet del er limt sammen til å danne dobbeltsidige papplommer.

Mens CD-boksene av hard plast let knuser, skjer det lettere slitasje på de rene pappomslagene. Coverne påføres derfor gjerne et beskyttende UV-lag for å bedre holdbarheten.

## Utbredelse
Digipak fremstår i dag som eneste virkelige utfordrer til såkalte jewelcase eller CD-futuraler i hard plast. Mens digipak i starten nesten utelukkende ble anvendt i forbindelse med utgivelser av eksklusive versjoner i begrensede opplag (limited editions), og med ekstra spor og mer informasjon, synes denne praksisen nå å være forlatt. Både artister og plateselskaper oppfatter digipak som mer salgsfremmende, og foretrekker således i stadig større grad å bruke disse fremfor jewelcase. Som vedlegg til blader er det derimot mest vanlig å legge platene i enkle pappkonvolutter eller plastlommer.

## Se også
* Keepcase
* Jewelcase eller CD-futural

## Referanser


## Eksterne lenker
* 
* Digipak Gallery from a digipak manufacturer
* Digipak  equipment manufacturer
Louisiana-distriktet

:*Louisiana har [[Louisiana (andre betydninger)|flere betydninger]]*

**Louisiana-distriktet** (engelsk: *Louisiana District*)  var et midlertidig amerikansk distrikt som ble skapet etter Louisianakjøpet av de områdene som ikke gikk inn i Orleans-territoriet. Det ble etablert 10. mars 1804, og eksisterte fram til 4. juli 1805, da det ble omdannet til Louisiana-territoriet. Området nord for det som senere ble Arkansas ble kalt **Øvre Louisiana** (engelsk: *Upper Louisiana*). Distriktet var først i perioden 10. mars til 30. september 1804 under militært styre, og deretter styrt sivilt under Indiana-territoriets ledelse, og dets guvernør William Henry Harrison.

## Historie
Den åttende kongressen i USA den 26. mars 1804 vedtok en lov som opprettet Orleans-territoriet og det sivile Louisiana-distriktet. Denne loven, som trådte i kraft 1. oktober 1804, ble utvidet av guvernøren og dommeren i Indiana-territoriet for å få midlertidig kontroll over Louisiana-distriktet.

## Senere
3. mars 1805, vedtok Kongressen en lov som organiserte Louisiana-distriktet i Louisiana-territoriet. Louisiana-territoriet omfattet alt i Louisiana-kjøpet nord for 33. breddegrad (sør for dagens Arkansas). Den sørlige og vestlige grensen mot Spansk Texas og New Mexico ble ikke stadfestet før Adams-Onís-avtalen i 1819. Setet for guvernøren var St. Louis.

4. juni 1812 vedtok den 12. kongressen i USA en lov som ga Louisiana-territoriet navnet Missouri-territoriet for å unngå forvirring med den nyopprettede staten Louisiana. 

## Referanser
Jewelcase

**Jewel case** eller **CD-futural** er et omslag i hard plast for beskyttelse av CD-er. Coveret består av tre deler, en gjennomsiktig del hvor det kan legges inn bilde eller teksthefte som virker som salgsfremmende frontside, en del med holderfeste til CD-en (enten sort, grå, gjennomsiktig eller med en farge), og en bakre del som disse to er festet til. Også den bakre del er gjennomsiktig, da det gjerne legges et papir med bilde, samt opplysninger om platens innhold mot denne. Standardmål for et enkelt CD-cover er 142×125×10 mm. Det finnes også flere varianter av dette plastboks-systemet konstruert for dobbeltalbum, trippelalbum, osv.

Slike harde plastomslag var det CD-ene ble lansert i den gang de ble lansert i 1982. I sær etter årtusenskifte har slike covere opplevd hard konkurranse fra digipak-omslagene. Jewel case har også ofte vært anvendt til CD-rom, DVD og videospill, men i noe mindre grad enn de noe høyere keepcases i mykere plast.

## Se også
*Keepcase
*Digipak
Shelter (bunker)

Et **shelter** er en bunker for krigsfly, som regel støpt i betong, til beskyttelse mot fiendtlige angrep når flyene står på bakken. Av kostnads- og bygningsmessige hensyn blir det som regel kun bygget shelter til fly av jagerflys størrelse.

Et shelter er et passivt forsvarstiltak, som vil si at det begrenser effektene av et angrep, i motsetning til aktive tiltak slik som luftvernmissiler. Utbredelsen av sheltere kan spores tilbake til tiden etter Seksdagerskrigen, da man så konsekvensene av operasjon Focus hvor Israels flyvåpen utslettet Egypts flyvåpen i et massivt luftangrep på egyptiske flystasjoner.

## Referanser
Bureau of Intelligence and Research

**Bureau of Intelligence and Research** (forkortet **INR**) er en avdeling i Utenriksdepartementet i USA med ansvar for informasjonsanalyse. INR har sin bakgrunn i en forsknings- og analyseavdeling i Office of Strategic Services, og ble flyttet til Utenriksdepartementet etter annen verdenskrig. INR inngår i USAs etterretningsfellesskap.

## Referanser


## Eksterne lenker
*
Keepcase

**Keepcase** (også omtalt som **DVD-futural**) har vært den mest vanlige typen omslag for DVD. Den består av et brettbart plastomslag med feste for DVD-platen og holder for tekstheftet. Standardfargene er sort og hvitt, men både gjennomsiktig, grått og alle andre farger blir anvendt, og foran er en gjennomsiktig, tynn plastfolie hvor det kan legges et ark med bilder, tittel og informasjon om filmen. I blant er det også med et ekstra pappomslag rundt. Plastboksen for vanlig enkelt DVD måler 135×190×14&nbsp;mm, og plasten er gjerne en tanke mykere enn den som brukes ved jewelcase for CD.

Også til videospill er det gjerne brukt denne typen omslag, side om side med jewelcase. Imidlertid gir keepcase den fordel at instruksjonsheftene som gjerne følger med kan få et mer hendig og dermed lesbart format. Et noe mindre format er blitt brukt som keepcase for BD, og gjerne med mørk, gjennomskinnelig blå plast. På samme vis er omslagene til Xbox-spillene gitt en limegrønn farge for å skille den ut fra de øvrige.

## Forskjellige typer keepcase

**Thin case* eller *slim pack* - har sammr bredde og høyde som vanlige keepcase, men er atskillig smalere.
**Steelbook* eller *metal pack* - er keepcase tilvirket i metall, som regnes for litt mer eksklusive.

## Se også
*Jewelcase
*Digipak
Air Canada Flight 624

**Air Canada Flight 624** (**AC624**/**ACA624**) var en sivil innenriksflyvning som ble operert av Air Canada på strekningen mellom Toronto og Halifax i Canada. Den 29. mars 2015 kl. 00.43 ADT (05.43 norsk tid) foretok flyet som opererte på denne ruten, en Airbus A320-211-maskin med 133 passasjerer og fem besetningsmedlemmer om bord, en «svært hard landing» rundt 200 meter før terskelen på rullebane 05 i Halifax under værforhold med tett snøfall og dårlig sikt. 

Etter landing kolliderte flyet med innflyvningslys og rev ned en kraftledning som ble liggende igjen på rullebanen, noe som forårsaket et omtrent 80 minutter langt strømbrudd og kommunikasjonssvikt på flyplassen. Deretter klatret flyet opp en jordvoll for å komme på nivå med rullebanen, skled bortover på buken og stoppet 300 meter forbi terskelen. Flyet fikk omfattende skader, spesielt på vingene, motorene og i nese- og halepartiet, og måtte følgelig avskrives. Ifølge canadiske myndigheter ble 23 passasjerer fraktet til sykehus med mindre skader (og 22 av disse ble utskrevet etter kort tid).

Årsaken til hendelsen er under etterforskning av Transportation Safety Board of Canada, men det antas at dårlig vær har noe av skylden. 

## Flyet
Flyet som forulykket var en Airbus A320-211 med registreringsnummer C-FTJP og serienummer 233. Det var utstyrt med to motorer av typen CFM56-5A1, og foretok sin første prøveflyvning 10. juli 1991. Flyet var eid av GECAS og leaset ut til Air Canada. 

## Referanser


## Eksterne lenker
** "Collision with terrain involving an Air Canada Airbus A320 at Stanfield International Airport, Halifax, Nova Scotia" 
** "Collision avec le relief d’un Airbus A320 d’Air Canada à l’Aéroport international Stanfield, Halifax (Nouvelle-Écosse)" 
* Air Canada
** "Air Canada provides Update on AC624" 
** "Air Canada fait le point sur le vol AC624" 
* *[[Bureau d'Enquêtes et d'Analyses pour la Sécurité de l'Aviation Civile]]*
** "Vol AC 624, Airbus A320, immatriculé C-FTJP - aéroport international Stanfield Halifax, 29. mars 2015" () 
** "Flight AC 624, Airbus A320, registered C-FTJP - Halifax Stanfield International Airport (Canada), 29 March 2015" ().
Mascarena

***Mascarena*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.

## Utseende
En middelsstor til stor (22-27 millimeter), avlangt oval, blank, gulbrun oldenborre. Kroppen er ganske hvelvet. Oversiden er fint og spredt punktert, dekkvingene uten punktrader. Fasettøynene er store, antennene har en lite fremtredende klubbe, ikke av den typiske formen for oldenborrer.

## Utbredelse
Arten er endemisk for Rodrigues i Indiahavet.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Mascarena* Arrow, 1919
******** *[[Mascarena rodriguezi]]* (Waterhouse, 1876)

## Kilder
* hannetons.fr - med beskrivelse av arten (på fransk)

## Eksterne lenker
*
Clemora

***Clemora*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.

## Utseende
En middelsstor (14-17 millimeter), kort og bred oldenborre, gulaktig eller rødaktig brun. Oversiden er sterkt hvelvet. 
Dekkvingene har rader av grove punktgroper.

## Levevis
Larvene kan gjøre noe skade på sukkerrør, særlig på Mauritius der den ikke hadde noen naturlige fiender da den ble innført. Man har senere klart å begrense skadevirkningene ved biologisk bekjemping.

## Utbredelse
Arten stammer opprinnelig fra Antillene (Barbados, Trinidad) men har blitt innført til Mauritius ved et uhell og spedt seg der.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Clemora* Saylor, 1942
******** *[[Clemora smithi]]* (Arrow, 1912)

## Kilder
* hannetons.fr - beskrivelse av arten (på fransk)

## Eksterne lenker
*
Ærlighet

**Ærlighet** viser til en personlig egenskap av oppriktighet og knytter seg til andre dydige egenskaper som integritet, sannferdighet, og oppriktighet, samt fravær av løgn, juks, tyveri, osv. Videre betyr ærlighet også å være fortrolig, lojal, rettskaffen, hederlig, og pålitelig.

Ærlighet er verdsatt i mange etniske og religiøse kulturer.

«Ærlighet varer lengst» er et ordtak som viser til den antatte verdien i det å være ærlig. Thomas Jefferson skrev en gang at *«ærlighet er det første kapittelet i visdommens bok»*

## Se også
*Løgn
*Rettferdighet

## Referanser
Leveld

**Leveld** er en bygd i Ål kommune i Hallingdal i Buskerud fylke. Leveld ligger i enden av Votndalen som er en sidedal til Hallingdalen.

Bygda ligger 700 meter over havet, og det er kort vei til Reineskarvet, Lauvdalsbrea, Bergsjø og flere flotte fjellområder.

Leveld er kjent for sin karakteristiske midtlibygging, gårdene ligger høyt oppe i lia med åkre i striper nedover mot bunnen av dalen. Denne byggestilen kommer av at det var lettere for landbruket å ha åkeren lavere enn gården.

Innbyggertallet i Leveld grunnkrets siden 2000:

## Referanser
Hippotrichia

***Hippotrichia*** er en slekt av biller som hører til gruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.

## Utbredelse
Arten er utbredt i Sørøst-Asia (Hainan).

## Systematisk inndeling
Denne slekten blir ofte plassert som en underslekt av *[[Holotrichia]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Rhizotrogini Burmeister, 1855
******* Slekten *Hippotrichia* Arrow, 1948
******** *[[Hippotrichia hainana]]* Arrow, 1948

## Kilder
* Coca-Abia, M.M. (2008) Revision of the Genus *Miridiba* Reitter, 1901 (Coleoptera, Scarabaeidae, Melolonthinae). *Zoological Science* 25(6):673-685. http://www.bioone.org/doi/abs/10.2108/zsj.25.673?journalCode=jzoo

## Eksterne lenker
*
Indianaterritoriet

**Indianaterritoriet** (engelsk: *Indiana Territory*) var et organisert, innlemmet territorium i USA som eksisterte fra 4. juli 1800 til 7. november 1816, da den gjenværende sørlige delen av territoriet ble tatt opp i unionen som den 19. delstaten Indiana.

Indiana-territoret ble etablert gjennom en lov i Kongressen og undertegnet av president John Adams 7. mai 1800, og iverksatt 4. juli samme år. Det var det første nye territoriet som ble etabert på grunnlag av landområdet fra Nordvest-territoriet, som hadde blitt organisert i 1787 gjennom Nordvest-forordningen. Territoriet var opprinnelig på  km², men ble redusert to ganger gjennom utskillelsen og etableringen av nye territorier (Michiganterritoriet og Illinois-territoriet).

Territoriet ble først styrt av William Henry Harrison som var ansvarlig for forhandlingene med de innfødte urinnvånerne for at de skulle åpne større deler av sine områder for innvandring. I 1810 ble en folkevalgt administrasjon etablert mens befolkningen fortsatte å vokse og det ble etablert et grunnleggende veisystem, offentlig administrasjon og utdannelsessystem.

Ved utbruddet av Tecumsehs krig kom territoriet i krigens fremste linje, og Harrison ledet en militær styrke i krigens åpningsfase gjennom slaget ved Tippecanoe 7. november 1811, og deretter den etterfølgende invasjonen av Canada i forbindelse med 1812-krigen. Thomas Posey ble utnevnt i det ledige guvernørsetet, men opposisjonen, ledet av kongressmannen Jonathan Jennings, hadde startet arbeidet for at Indiana skulle bli opprettet som en egen delstat. I juni 1816 møttes en egen konstitusjonell forsamling for Indiana og en statlig administrasjon ble etablert.

Territoriet ble avskaffet gjennom en lov av 7. november 1816, og en lov i Kongressen godkjente staten Indiana.

## Litteratur
* 
* 
* 
* 
* 
* 
* 
* 
* 
*  (Reprint of 1812 edition.)
*
* 
*  
* 
* 
* 
* 
* 
* 
*  
*   
* 
* 
* 
* 
*  7 Stat., 84. Ratified 25. januar 1805, proclaimed 21. februar 1805.
* 
*  (Reproduced 2006)
* 
* 
* 
* 
*  
* 
*  
* 
* 
*